**Øvelse: TÆR**

Elevene/deltakerne blir enige om rammer for rommet med utgangspunkt i øvelsen TÆR. Elevene/deltagerne kan reflektere over følgende:

* Hva mener du er viktig å huske på i en samtale?
* Hvordan ønsker du å ha det i dette rommet?

Skriv ordet TÆR på tavlen slik:

* T
* Æ
* R

Be elevene/deltagerne komme med forslag på ord på T, Æ og R som de mener er viktig komponenter å ha med seg i en god samtale (for eksempel, tålmodighet, ærlighet og raushet).

|  |
| --- |
| * + T Tålmodighet   + Æ Ærlighet   + R Raushet |

Reflekter sammen med elevene/deltakerne:

* Hva vil det si å være tålmodig i en samtale?
* Hvilken betydning kan ærlighet ha i en samtale?
* Hvorfor mener du at raushet er viktig i en samtale?

Bli enige om andre regler for samtalen. Elevene/deltakerne kan komme med forslag, for eksempel:

* Rekk opp hånden når du skal si noe.
* Ikke avbryt andre når de snakker.

Avslutt øvelsen med å oppsummere rammene og reglene elevene/deltakerne ble enige om.